ОБЩИНСКИ СЪВЕТ – гр.К А Р Н О Б А Т

П Р О Т О К О Л

№  40

        На 09 СЕПТЕМВРИ 2026 година се проведе ЧЕТИРИДЕСЕТОТО   ЗАСЕДАНИЕ на Общински съвет – Карнобат.
        От общия брой 21 общински съветници присъстваха   19, което се установи от присъствения списък.
	Зам. председателя на Общинския съвет –  Карнобат, Жанета Димова съобщи, че Общинския съвет има необходимия кворум, на основание чл.27, ал.2 от ЗМСМА заседанието е законно и може да взема решения.
ЖАНЕТА ДИМОВА– Днес е  насрочено четиридесетото заседание. В дневния ред има включени 3 точки, които бяха раздадени предварително в срока, предвиден в правилника. Докладните са разгледани  в заседания на постоянните комисии. Вие имате ли някакви допълнения, предложения по дневния ред. Заповядайте.
МАРИЯ ГЕНОВА -  Искам да оттегля докладна записка по точка 2 от дневния ред и на нейно място да се разгледа докладна с вх.№ 596/09.09.26 г. става въпрос за едно и също  нещо – представителство в ОС на УМБАЛ – БУРГАС АД,  т.к. вчера късния следобед получихме писмо  за промяна на датата на общото събрание и включване в дневния ред на още една точка. Това наляга да заменим предложението с актуалната дата на събранието. 
ЖАНЕТА ДИМОВА -  Някой друг има ли допълнения и предложения по дневния ред. Няма.  Имате ли възражения относно направеното искане от г-жа Генова – да се включи в в невния ред докладна записва № 596/09.09.26 г., която ви е предоставена на мястото на тази в вх. № 579.  Няма. Преминаваме към гласуване на дневния ред с направената в същия промяна Който е съгласен  с така предложения дневен ред,  моля да гласува.
         След гласуване общинските съветници с 18 гласа „ЗА”,  0 глас „Против“,  0 гласа „Въздържал си“  приеха следния

Д Н Е В Е Н      Р Е Д:

1.ДОКЛАДНА ЗАПИСКА от Георги Димитров – кмет на Община Карнобат, относно: ПРОЕКТ ЗА БЮДЖЕТ НА ОБЩИНА КАРНОБАТ ЗА 2026 г.  Вх. № 590/28.08.2026 г.
  	2.ДОКЛАДНА ЗАПИСКА от Мария Генова – зам. кмет на Община Карнобат, относно: Представител на Община Карнобат за участие в провеждането на извънредно общо събрание на акционерите на „УМБАЛ – Бургас“ АД, което ще се проведе  на 12.10.2026 г. от 11,00 часа. Вх. № 596/09.09.2026 г.
3.ДОКЛАДНА ЗАПИСКА от Мария Генова – зам. кмет на Община Карнобат, относно: Утвърждаване и дофинансиране на паралелки с ученици под минималния брой и слети паралелки в ОУ „Христо Ботев“, с. Екзарх Антимово за учебната 2026/2027 г. Вх. № 593/04.09.2026 г.

ПО ПЪРВА ТОЧКА ОТ ДНЕВНИЯ РЕД: ДОКЛАДНА ЗАПИСКА от Георги Димитров – кмет на Община Карнобат, относно: ПРОЕКТ ЗА БЮДЖЕТ НА ОБЩИНА КАРНОБАТ ЗА 2026 г.  Вх. № 590/28.08.2026 г.
ЖАНЕТА ДИМОВА – Вносителя има ли нещо да добави. Заповядайте.
ГЕОРГИ ДИМИТРОВ – Аз нямам какво съществено да добавя, защото за този бюджет говорим от един месец, а го чакаме вече 9 месеца. Само преди 20 дни мина общественото обсъждане на отчета за 2025 година, отчета за първо полугодие на 2026 и в комисиите, с малки изключения, от колегите, които виждам в залата, присъстваха всички. Обсъждахме настоящия проект за изтичащата 226 година. Казвам „изтичащата“, защото една значителна част от онова, което виждате написано в докладната записка, е изпълнено, а другото е в процес на изпълнение. Какво е характерното за този бюджет? Надвишава началния бюджет на 25-та, който сме приели, с близо 4 милиона и половина евро, 9 милиона лв. Много сериозен преходен остатък поради невъзможност да реализираме някои плащания и капиталови разходи във връзка с ограниченията, които ни наложи удължението от Закона за удължение на бюджета на Република България. Това, което е възможно да реализираме до края на годината, го виждате в приложение 4. Това са капиталови разходи. Там сме наблегнали повече на проекти, за да можем да обезпечим капиталовата програма с проектно проектиране за предстоящата 2027 година. Собствените приходи на общината се изпълняват и вероятно ще има малко преизпълнение до края на годината. Започваме с базова рамка 34 034 000. Очаквам окончателният уточнен бюджет да надхвърли 35 милиона евро. Последните дни между заседанията на комисиите и настоящата сесия постъпиха две-три допълнителни предложения - за дофинансиране на училище „Христо Ботев“ в с. Екзарх Антимово – тия пари са малко и ще бъдат осигурени.     Дойдоха и две предложения – едното от Кликач за финансиране на футболен клуб и капиталови разходи в село Венец. По отношение на футболен клуб в Кликач трябва да извършим съответните проверки, да видим има ли такава регистрация, и ще искам становище на Общинския съвет за евентуално финансиране в следващия период.
По отношение на капиталовите разходи за отделните населени места – всъщност ние където сме предвидили капиталови разходи ги изпълняваме. По отношение на текущите разходи сме осигурили сумата от 170 милиона евро, разпределени според различната тежест на всяко населено място. Предпочитам да спра дотук и ако има въпроси да отговарям на вашите въпроси
ЖАНЕТА ДИМОВА – Имате думата за въпроси, мнения. Искам да обявя положителното становище на постоянната комисия /чете становището/. Колеги, имате ли нещо да споделите по докладната записка?  Ако няма предлагам да преминем към гласуване на предложеното проекто – решение.  
	Който е съгласен с така направеното предложение за решение по докладната записка, моля да гласува.
	 След  поименно гласуване общинските съветници с  18 гласа „ЗА“, 0 „Против“, 0 “ Въздържал се,  приеха следното

Р Е Ш Е Н И Е:

  Общински съвет гр.Карнобат на основание чл.52 ал.1 и ал.2, и чл.21, ал.1, т.5, т.6, във връзка с чл.27, ал.4 и ал.5 от Закона за местното самоуправление и местната администрация, чл. 39, чл. 94, ал. 2 и ал. 3 от Закона за публичните финанси, във връзка с разпоредбите на Закона за държавния бюджет на Република България за 2026г., Постановление № 102 на Министерския съвет от 12 август 2026 г. за изпълнението на държавния бюджет на Република България за 2026 г.  и  Наредбата за условията и реда за съставяне на  тригодишна бюджетната прогноза за местните дейности за следващите три години,  за съставяне, приемане, изпълнение и отчитане на бюджета на Община Карнобат:

1. Приема бюджета на Община Карнобат за 2026 г. както следва:
1.1. По приходите в размер на 34 000 034 евро, съгласно Приложение № 1, в т. ч.:
1.1.1. Приходи за делегирани от държавата дейности в размер на  21 593 262 евро, в т.ч.:
1.1.1.1. Обща субсидия за делегирани от държавата дейности в размер на 17 616 978 евро;
1.1.1.2. Преходен остатък от делегирани от държавата дейности от 2025 г. в размер на  3 976 284 евро, съгласно Приложение № 2
1.1.1.3. Утвърждава разпределението на средствата от преходния остатък от делегирани от държавата дейности съгласно  Приложение № 2;
1.1.2. Приходи за местни дейности в размер на 12 406 772 евро, в т.ч. 
1.1.2.1. Данъчни приходи в размер на 1 274 000 евро;
1.1.2.2. Неданъчни приходи в размер на    3 105 826 евро,
1.1.2.3. Трансфери за местни дейности в размер на 3 346 400 евро, в т.ч.
1.1.2.3.1. Обща изравнителна субсидия в размер на 1 479 700 евро 
1.1.2.3.2. Трансфер за зимно поддържане и снегопочистване в размер на  141 300 евро.
1.1.2.3.3. Целева субсидия за капиталови разходи в размер на 1 521 400 евро.,
1.1.2.3.4. Целеви трансфери за местни дейности в размер на 204 000 евро.
1.1.2.4. Трансфери между бюджети в размер на -408 624 евро
	1.1.2.5.  Временни безлихвени заеми в размер на  16 592 евро
	1.1.2.6. Преходен остатък от 2025 г. за местни дейности в размер на 5 072 578 евро, съгласно Приложение № 2
1.2. По разходите в размер на 34 000 034 евро, разпределени по функции и дейности, съгласно Приложение  № 3 в т.ч.:
1.2.1. За делегирани  от държавата дейности в размер на 21 593 262 евро.
1.2.2. За допълнително финансиране на делегирани  от държавата дейности със средства от собствените приходи и от изравнителната субсидия в размер на 600 000 евро;
1.2.3. За местни дейности в размер на 11 806 772 евро.
1.2.4. Утвърждава разпределението на средствата от преходния остатък по делегирани от държавата дейности съгласно  Приложение № 2
1.3. Утвърждава бюджетно салдо по общинския бюджет, изчислено на касова основа  - придържане към балансирано бюджетно салдо.
2. Приема програма и разчети за финансиране на капиталовите разходи за 2026г. (поименен списък по обекти, видове разходи и източници на финансиране) в размер на 5 240 707 евро, съгласно Приложение № 4
2.1. Одобрява разпределението на целевата субсидия за капиталови разходи за 2026г. в размер на 1 521 400 евро съгласно Приложение № 4.
2.2. Приема разчет за капиталовите разходи, финансирани със собствени приходи и целеви трансфери за местни дейности в размер на 1 935 031 евро, съгласно Приложение № 4.
2.3. Приема разчет за капиталовите разходи, финансирани с преходния остатък от целевата субсидия за капиталови разходи в размер на 1 176 017 евро съгласно Приложение № 4.
2.4. Приема разчет за капиталовите разходи, финансирани с преходни остатъци от делегирани от държавата дейности в размер на 608 259 евро съгласно Приложение № 4.
2.5. Приема разчет за капиталовите разходи, финансирани с преходен остатък от средства, събрани по реда на чл. 37в, ал. 16 от ЗСПЗЗ в размер на 265 000 евро съгласно Приложение № 4.
2.6. Приема индикативен разчет за капиталовите разходите, предвидени за финансиране със средства от ЕС, средства от други международни програми и договори и свързаното с тях национално и общинско финансиране, съгласно Приложение № 10.
2.6. Приема индикативен разчет за капиталовите разходи, предвидени за финансиране по Инвестиционна програма за общински проекти одобрена със ЗДБРБ за 2026г. съгласно Приложение № 10
3. Утвърждава  числеността и разходите за заплати през 2026г., без звената от системата на образованието, които прилагат системата на делегирани бюджети, съгласно Приложение № 9
4. Утвърждава разчет за целеви разходи и субсидии, както следва за:
4.1. Членски внос – 11 000 евро, планирани в дейност 122 “Общинска администрация“ и дейност 123 “Общински съвет”. 
4.2. Обезщетения и помощи по решение на Общински съвет 6 000 евро и  за погребение – 3 000 евро планирани в  дейност 745 “Обредни домове”.  
4.3. Субсидии  и средства за:
4.3.1. Читалища – 432 344 евро, 
4.3.2. Спортни клубове 85 500 евро планирани в дейност  714 “Спортни бази” за подпомагане на Шахматен клуб Маркели-Карнобат, ОФК Карнобат, СК по борба „З.М.С. Атанас Комшев, СКЛА Атлет, СК по фехтовка Маркели, съгласно приложение № 12.
4.3.3. Средства за подпомагане в размер на 3 000 евро в т.ч за Клуба на инвалида,за Съюз на слепите, Съюз на глухите и Съюз на диабетиците,които са   планирани в дейност 525 “Клубове на пенсионера”.
4.3.4. Средства в размер на 2 600 евро за Център за подкрепа на жертвите на сексуално насилие „Вселена“ – гр.Бургас.
4.3.5. Средства в размер на 25 000 евро за фонд асистирана репродукция планирани в дейност 122 – “Общинска администрация”.
4.3.6. Средства в размер на 15 000 евро за дейности свързани с „Електронно управление и ИКТ“ съгласно чл. 7г, ал. 7 от ЗЕУ, планирани в дейност 122 – “Общинска администрация”.
4.3.7. Средства в размер на 5 500 евро за подпомагане на дейността на РСПБЗН.
4.3.8. Упълномощава кмета на общината да назначи комисия за разпределение на средствата по т. 4.3.1., съгласно чл. 23, ал.1 от Закона за народните читалища.
4.3.9. Упълномощава кмета на общината да разпореди допълнителни условия по предоставяне и отчитането на средствата по т.4.3.1., т.4.3.2., т.4.3.3., т.4.3.4., т.4.3.5., т.4.3.7.
5. Приема следните лимити за разходи през 2026г.: 
5.1.  Средства за СБКО в размер на 3 % от утвърдените разходи за основни заплати на лицата  по трудови правоотношения;
5.2. Лимит за  представителни разходи  и международна дейност на кмета на общината в размер до 3% от годишния размер на разходите за 2025г. по параграф 10-00 в дейност 122-Общинска администрация. 
5.3. Лимит за  представителни разходи  на председателя на ОбС в размер до 1,5% от годишния размер на разходите за 2025г. по параграф 10-00 в дейност 122-Общинска администрация. 
5.4. Лимит за разходите за осъществяване функциите на органи на изпълнителната власт на територията на съответния район, кметство или населено място ( на кметовете на кметства  и на кметските наместници ) в общ размер до 175 000 евро.
6. Утвърждава списък на длъжностите и на лицата, които имат право на транспортни разходи:
6.1.За пътуване в границите на населеното място, в съответствие  с характера на трудовата дейност, съгласно Приложение № 5
6.2.За пътуване от местоживеенето до местоработата и обратно за лица със специалност и квалификаци, изискващи се за съответната длъжност, Съгласно Приложение № 5. 
6.3. Упълномощава кмета на общината да утвърди поименен списък на лицата по  т.6.1. и т.6.2.;
7. Утвърждава разходите и числеността на щатния и извънщатен персонал   на: 
7.1. Общинско  предприятие “БКРД”, съгласно Приложение № 6а. 
7.2. Исторически музей Атанас Караиванов, съгласно Приложение № 6б.
8. Одобрява индикативен годишен разчет за сметките за средства от Европейския съюз в размер до 7 000 000 евро, съгласно Приложение № 10.
9. Определя разпоредителите с бюджет от по-ниска степен по бюджета на общината съгласно Приложение № 7.
10. Определя максималния размер на дълга, както следва:
10.1. Максимален размер на новия общинския дълг през 2026 г. -   6 000 000 евро.
10.2. Максимален размер на  общинския дълг и общинските гаранции  към края на 2026 г. в размер – 6 000 000 евро.
11. Определя максимален размер на новите задължения за разходи, които могат да бъдат натрупани през 2026г. в размер до 32 000 000 евро.
12. Определя максимален размер на ангажиментите за разходи, които могат да бъдат поети през 2026г. в размер до 32 000 000 евро.
13. Определя размера на  просрочените вземания, които се предвижда да бъдат  събрани през 2026 г. в размер на 303 349 евро.
14. Определя размера на  просрочените задължения от 2025г. които ще бъдат разплатени от бюджета за 2026г. в размер на 0,00 евро.
15. Одобрява актуализирана бюджетна прогноза за местните дейности с прогнозни показатели за периода 2027г.-2029г. съгласно приложение № 11.
16. В съответствие с чл.52 от Закона за държавния бюджет на Република България за 2026 г. и предвид увеличението на средствата за делегираната от държавата дейност „Общинска администрация“ считано от 01.08.2026г. одобрява увеличение на индивидуалните основни месечни възнаграждения на служителите в общинска администрация и органите на изпълнителната власт по чл.19, ал.3, т.2 от Закона за администрацията, както и на техните заместници, с 10%.
17. Оправомощава кмета на Общината да извършва компенсирани промени на основание чл.125 от ЗПФ:
17.1. В частта за делегираните от държавата дейности – между утвърдените показатели за разходите в рамките на една дейност, с изключение на дейностите на делегиран бюджет, при условие че не се нарушават стандартите за делегираните от държавата дейности и няма просрочени задължения в съответната делегирана дейност
	17.2. В частта за местни дейности – между утвърдените разходи в рамките на една дейност или от една дейност в друга, без да изменя общия размер на разходите.
18. Възлага на кмета на Община Карнобат:
18.1. Да определи бюджетите на разпоредителите с бюджет от по-ниска степен
18.2. Да организира разпределението на бюджета по тримесечия и да утвърди разпределението.
18.3. Да информира общинския съвет в случай на отклонение на средния темп на нарастване на разходите за местни дейности и да предлага конкретни мерки за трайно увеличаване на бюджетните приходи и/или трайно намаляване на бюджетните разходи
18.4. Да включва информация по чл. 125, ал.4 от ЗПФ в  тримесечните отчети и обяснителните записки към тях.
18.5. Да разработи детайлен разчет на сметките за средствата от Европейския съюз по отделните общински проекти, в съответствие с изисквания на съответния Управляващ орган и на МФ.
18.6. Да определи конкретните правомощия  и отговорности на ръководителите на второстепенните разпоредители с бюджет със своя заповед. 
19.Упълномощава кмета:
19.1. Да предоставя временни безлихвени заеми от временно свободни средства по общинския бюджет за плащания по проекти, финансирани със средства от Европейския съюз и по други международни и национални програми, включително и на бюджетни организации, чийто бюджет е част от общинския бюджет.
19.2. За всеки отделен случай кметът на общината определя или договаря срока на погасяване на заемите в съответствие с условията на финансиращата програма.
19.3. Във всички останали случаи, при възникване на потребност от предоставяне на временни безлихвени заеми, кметът на общината внася предложение за предоставянето им по решение на общинския съвет.
19.4. Да ползва временно свободните средства по бюджета на общината за текущо финансиране на одобрените по бюджета на общината разходи и други плащания, при условие че не се нарушава своевременното финансиране на делегираните от държавата дейности в определените им размери, както и на местните дейности, и се спазват относимите за общините фискални правила по ЗПФ, като не се променя предназначението на средствата в края на годината.
19.5. Да разработва и възлага подготовката на общински програми и проекти и да кандидатства за финансирането им със средства от Европейски структурни и инвестиционни фондове и от други донори, по международни,  национални и други програми и от други източници за реализиране на годишните цели на общината за изпълнение на общинския план за развитие
19.6. Да кандидатства за средства от централния бюджет и други източници за финансиране на плащанията и за съфинансиране на общински програми и проекти.
20. Задължава ръководителите на бюджетни звена, финансирани от общинския бюджет да разработят и представят конкретни мерки за изпълнение на приетия от Общински съвет бюджет за 2026г.
21. Приема за сведение протокола от публичното обсъждане на бюджета, съгласно Приложение № 13.


ПО  ВТОРА ТОЧКА ОТ ДНЕВНИЯ РЕД: ДОКЛАДНА ЗАПИСКА от Мария Генова – зам. кмет на Община Карнобат, относно: Представител на Община Карнобат за участие в провеждането на извънредно общо събрание на акционерите на „УМБАЛ – Бургас“ АД, което ще се проведе  на 12.10.2026 г. от 11,00 часа. Вх. № 596/09.09..2026 г.
ЖАНЕТА ДИМОВА – Вносителя има ли нещо да добави. 
МАРИЯ ГЕНОВА –  Нямам какво да добавя.
ЖАНЕТА ДИМОВА – Имате думата за въпроси, мнения. Искам да обявя положителното становище на постоянната комисия /чете становището/. Колеги, това становище е относно предходната докладна, но сега разглежданата променя само датата на общото събрание. Имате ли нещо да споделите по докладната записка?  Ако няма предлагам да преминем към гласуване на предложеното проекто – решение.  
	Който е съгласен с така направеното предложение за решение по докладната записка, моля да гласува.
	 След  гласуване общинските съветници с  18 гласа „ЗА“, 0 „Против“,  0“ Въздържал се,  приеха следното

Р Е Ш Е Н И Я:

[bookmark: _GoBack]1. На основание чл. 21, ал.1, т. 9 и т. 23 от ЗМСМА, Общински съвет – Карнобат упълномощава Георги Иванов Димитров – Кмет на Община Карнобат  да присъства и гласува решенията по предложения дневен ред в редовното общо събрание на акционерите на „УМБАЛ – Бургас“ АД което ще се проведе на 12.10.2026 г. от 11,00 часа и при втора дата -28.10.2026 г. 
2. При невъзможност на Кмета на Община Карнобат да участва в горепосоченото събрание, Общински съвет – Карнобат упълномощава Мария Любчова Генова – Заместник - кмет на Община Карнобат  да присъства и гласува решенията по предложения дневен ред в редовното общо събрание на акционерите на „УМБАЛ – Бургас“ АД.


ПО  ТРЕТА ТОЧКА ОТ ДНЕВНИЯ РЕД: ДОКЛАДНА ЗАПИСКА от Мария Генова – зам. кмет на Община Карнобат, относно: Утвърждаване и дофинансиране на паралелки с ученици под минималния брой и слети паралелки в ОУ „Христо Ботев“, с. Екзарх Антимово за учебната 2026/2027 г. Вх. № 593/04.09.2026 г.
ЖАНЕТА ДИМОВА – Вносителя има ли нещо да добави. Няма.
ЖАНЕТА ДИМОВА – Имате думата за въпроси, мнения. Искам да обявя положителното становище на постоянната комисия /чете становището/. Колеги, имате ли нещо да споделите по докладната записка?  Ако няма предлагам да преминем към гласуване на предложеното проекто – решение.  
	Който е съгласен с така направеното предложение за решение по докладната записка, моля да гласува.
	 След  поименно гласуване общинските съветници с  19 гласа „ЗА“, 0 „Против“,  0“ Въздържал се,  приеха следното

Р Е Ш Е Н И Е:

І.  На основание чл. 17, ал. 1, т. 3 , чл.21, ал.1, т.23 от ЗМСМА и на основание чл.68 от  Наредбата за финансирането на институциите в системата на предучилищното и училищното образование от 05.10.2017 г на МОН, Общински съвет- Карнобат, дава съгласие за учебната 2026/2027 г. да бъде сформирана и дофинансирана от община Карнобат една паралелки с ученици под минималния брой в ОУ” Христо Ботев”, с. Екзарх Антимово, както следва:

1 маломерна паралелка във IІ клас с 13 ученици.

ІІ. Задължава Кмета на Общината да извърши всички необходими правни и фактически действия по изпълнение на настоящите решения.


След изчерпване на дневния ред, зам. председателя на Общинския съвет – Карнобат Жанета Димова закри  ЧЕТИРИДЕСЕТОТО ЗАСЕДАНИЕ  на Общинския съвет - Карнобат.                                                        



                                         
                                                 ЗАМ. ПРЕДСЕДАТЕЛ ОбС:
                                                                                          /Ж.ДИМОВА/
                                                           

 СЕКРЕТАР:  
                                                                                              /М.Колева/




